Foto: Pixabay Moliya vazirligi va DSQning qarori bilan soliq hisobotining shakllariga o‘zgartirish va qo‘shimchalar kiritildi, deb yozmoqda Norma.    Suv resurslaridan foydalanganlik uchun soliq hisob-kitobiga ilova «Soliq solinadigan bazadan kamaytiriladigan suv hajmlari» 0207-satr bilan to‘ldirildi. Unda issiqlik elektr stansiyalari va issiqlik elektr markazlari tomonidan qayta quyiladigan suv hajmi aks ettiriladi.    2017 yil 1 oktabrdan bunday suv hajmi suv resurslaridan foydalanganlik uchun soliqni hisoblab chiqarishda soliq solinadigan bazani kamaytiradi (4.09.2017 yildagi PQ–3253-son qarorning 4-bandi, Soliq kodeksining 261-moddasi 2-qismi 7-bandi).    Hujjat 20.08.2018 yildan kuchga kirdi.